Modelle skik oor ras-twietsMmusi Maimane, DA woordvoerder, saam met Jessica Leandra Dos Santos (Links) en Tshidi Thamana (regs). Foto: Werner Beukes/SAPA “Die kommentare is aanvaar as haatspraak deur die partye,” het die MRK in ŉ verklaring gesê. “Volgens die ooreenkoms, het die partye om verskoning gevra aan die klaers, die kommissie en die publiek.” Jessica Leandra dos Santos het op 3 Mei getwiet: “…het arrogante en disrespekvolle k****r in Spar aangevat. Moes hom geslaan het…(sic).” Dos Santos het later die inskrywing verwyder en om verskoning gevra. In reaksie hierop het nog ŉ model Tshidi Thamana gewiet: “Liewe mnr Peter Mokaba, ek wens alle wittes was doodgemaak toe jy ‘Skiet die boer’ gesing het, dan hoef ons nie @JessicaLeandra se rassisme te ervaar nie.” Die MRK het 73 klagtes ontvang oor die modelle se twiets.